  Алексей Арзамасцев Анжелика Тихонова корреспондент Мер ӧри Ижкарысь Сакко но Ванцетти нимо ульчалы Галина Кулаковалэсь нимзэ сётон понна дурбасьтӥз. Со сярысь 25-тӥ оштолэзе журналистъёсын пумиськон дыръя Ижкар администрацилэн тӧроезлэн мерлыко политикая воштӥсез Дмитрий Чистяков вераз. « Ӧри ужзэ йылпумъяз. Куара сётэмын. Азьланяз процедураос луозы. Пумкылъян карлэн тӧроез кутоз, но ми ульча луыны кулэ шуыса малпаськом » Дмитрий Чистяков, Ижкар администрацилэн тӧроезлэн мерлыко политикая воштӥсез Со пусйиз, азьвылгес ульчалы Галина Кулаковалэсь нимзэ сётон понна «ВКонтакте» мерлыко вотэсын куара сётон ялӥзы вал. Мылкыдзэс 6 сюрслэсь трос адямиос шараязы, тросэз кичӧлтонлы дурбасьтӥзы. Пусъём, ульчалэсь нимзэ воштыны малпан сярысь 22-тӥ оштолэзе тодмо луиз. Кичӧлтонэн Удмуртиысь спортэн вырисьёс потӥзы. Со сярысь Ижкарын Спортлэн историезъя центрын Удмуртиысь Мер палаталэн физкультурая но спортъя ӧриезлэн кенешоназ вераськизы. Ульчаын улон юртъёс ӧвӧл, соин ик отын улӥсьёс ужкагазъёссэс вошъяно уз луэ. Тодэ вайытом, 2022-тӥ арын Спортъя элькун гужем гурт шудонъёс Дэри ёросын ортчозы.  Тегъёс: Удмуртия ГалинаКулакова Ижкар Мерлык  